Uusna mõisa kalmistu

Uusna mõisa kalmistu on kalmistu Viljandi kihelkonnas, tänapäevase haldusjaotuse järgi Uusna külas Viljandi vallas. Kalmistu jääb kunagisest Uusna mõisa südamest linnulennult umbes 0,35 km kaugusele edela poole.

Kalmistut on osaliselt korrastatud pargina, osa hauatähiseid on säilinud pinnases.

Mõisa kalmistu rajas Carl von zur Mühlen 1834. aastal oma naise jaoks. Surnuaias peaks olema ligi 13 inimese haud, mis olid kunagi märgistatud hauatähisega. Surnuaed on oma kujult ringikujuline ja piiratud kivist aiaga. 

 Viited 

Kirjandus
Taavi Pae. Eesti kalmistute kujunemine ja paiknemise seaduspärasused. Magistritöö. Tartu 2002
"Perekond von zur Mühleni kalmistu Uusnas". // Meil ei ole siin jäädavat linna. Viljandi linna ja kihelkonna kalmistute lugu. Koostaja Janis Tobereluts. Viljandi Muuseumi Toimetised 10. Viljandi 2024. Lk 45–46

Kategooria:Viljandi kihelkonna kalmistud
Kategooria:Viljandi vald
Kategooria:Eesti mõisakalmistud

 Välislingid 

Uusna mõis ja selle kalmistu Eesti mõisaportaalis